Bafowethu ngibona angathi sesilahleka njengesizwe. Isizwe esilahla amasiko aso sijinga sintule nje sibe siphetshulwa ngumoya kuthi kungabuya lokhu yithi laba sesinamathele kubuye lokhuya yithi laba sesingenile. Nxa singenza lokhu siyabe sesifana lamaShona esabathi ngothathekile ngenxa yokuthi ngabantu abaphongukuthathela izinto phezulu. Ngombono wami izinto zama cellphone lezi lanilani zivame emashoneni kithi balutshwana nxa bekhona abakwenzayo lokhu. Amalobolo aqakathekile esintwini ngezizatho lezi:nxa ulobola uhlenga abantwabakho, ngezinye indlela ayisibongo kulabo abakuzalela umama wabantwabakho;nxa ulobola uyabe ubonga umamazala wakho ngokukuzalela umkakho yikho umamazala elenkomo yakhe phakathi kwalezo oyabe ulobole ngazo;kulabo abalokhu besalandela ukhololwakithi amalobolo aqakathekile ngoba yiwo indlela okuthiwa ngabadala ihlanganisa abaphansi abezimuli lezi ezilabantu abayabe sebetshada.Okunye okumele sikunanzelele yikuthi imali lezi ezibizwayo kazilingani ngitsho lalokhu okwakubizwa kudala. Singabuza amakhehla azasitshela ukuthi kwakuvame ukubizwa inkomo eziyisithupha kusiya kwezilitshumi. Manje khathesi njengoba inkomo zethu sezigcinwa kuboBarclays laboStandard ziyimalini inkomo ezilitshumi. Ngaleyo ndlela yokuthi inkomo ezilitshumi ngizibona zilesisindo esedlula i4 million Zimkwacha ongabe uyibizelwe angiboni ukuthi singathi amalobolo asephezulu kulawekadeni. Phambili ngesintu sakithi